ยูเลน โลเปเตกี

ยูเลน โลเปเตกี อาร์โกเต (; เกิด 28 สิงหาคม ค.ศ. 1966) เป็นผู้จัดการทีมและอดีตนักฟุตบอลอาชีพชาวสเปน ปัจจุบันเป็นผู้จัดการทีมชาติกาตาร์ 

โลเปเตกีเล่นในลาลิกาในฐานะผู้เล่นรวม 149 นัด ตลอด 11 ฤดูกาล โดยลงเล่นให้กับเรอัลมาดริด, โลกรอญเญส, บาร์เซโลนา และราโยบาเยกาโน นอกจากนี้ยังลงเล่นอีก 168 นัดให้กับสโมสร 3 สโมสรในเซกุนดาดิบิซิออน และได้เป็นตัวแทนของสเปนในการแข่งขันฟุตบอลโลก 1994 ด้วย

โลเปเตกีเริ่มทำหน้าที่ผู้จัดการทีมเมื่อปี ค.ศ. 2003 และดูแลทีมชาติสเปนชุดเยาวชนในรุ่นอายุต่าง ๆ อยู่เป็นเวลาหลายปี เคยพาทีมชาติสเปนรุ่นอายุไม่เกิน 19 ปี และรุ่นอายุไม่เกิน 21 ปี ได้แชมป์ในระดับทวีปยุโรปมาแล้ว

โลเปเตกีถูกปลดออกจากตำแหน่งผู้จัดการทีมชาติสเปนชุดใหญ่ก่อนการแข่งขันฟุตบอลโลก 2018 ที่รัสเซีย จะเริ่มขึ้นเพียง 2 วันเท่านั้น หลังจากที่เขามีข่าวรับตำแหน่งผู้จัดการทีมเรอัลมาดริดหลังจบการแข่งขันไปเพียงวันเดียว และทางราชสหพันธ์ฟุตบอลสเปนได้แต่งตั้งเฟร์นันโด อิเอร์โร อดีตผู้เล่นกองหลังกัปตันทีมเรอัลมาดริดรับตำแหน่งนี้แทน 

แต่โลเปเตกีคุมเรอัลมาดริดต่อจากซีเนดีน ซีดานได้เพียง 14 นัดเท่านั้น เพราะคณะกรรมการบริหารสโมสรก็ได้สั่งปลดเขาหลังจากทำทีมหล่นลงมาถึงอันดับที่ 9 ในลาลิกา

อ้างอิง

 แหล่งข้อมูลอื่น 

ข้อมูลทีมชาติ

หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวสเปน
หมวดหมู่:นักฟุตบอลชาวบาสก์
หมวดหมู่:ผู้รักษาประตูฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 1994
หมวดหมู่:ผู้จัดการทีมฟุตบอลชาวสเปน
หมวดหมู่:ผู้จัดการทีมฟุตบอลทีมชาติสเปน
หมวดหมู่:ผู้จัดการทีมสโมสรฟุตบอลเรอัลมาดริด
หมวดหมู่:ผู้จัดการทีมสโมสรฟุตบอลเวสต์แฮมยูไนเต็ด
หมวดหมู่:ผู้จัดการทีมในชุดชนะเลิศยูฟ่ายูโรปาลีก